
ДО 
Г-Н АТАНАС ТЕНЕВ
ПРЕДСЕДАТЕЛ  НА 
ОБЩИНСКИ СЪВЕТ
КОСТИНБРОД

ДОКЛАДНА  ЗАПИСКА
ОТ  АЛЕКСАНДЪР НЕНОВ – ЗАМ. - КМЕТ НА ОБЩИНА КОСТИНБРОД
За кмет на общината съгласно заповед №РД-05-194/21.05.2026 г.
 на кмета на община Костинброд

Относно: Вземане на решение за продажба чрез публичен търг с тайно наддаване и одобряване на експертна оценка за ПИ 17449.147.14 – частна общинска собственост, попадащ в местност „Пояке“ по КККР на с. Градец, община Костинброд, Софийска област.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

С акт за частна общинска собственост №3121/25.08.2022 г., утвърден от кмета на община Костинброд, вписан в Служба по вписванията гр. Костинброд с вх. рег. № 2408/21.09.2022 г., акт №12, том Х, дело № 1002/2022 г., е актуван поземлен имот с идентификатор 17449.147.14 по кадастралната карта и кадастралните регистри на с. Градец, община Костинброд, одобрени със заповед № РД-18-72/30.01.2020 г. на ИД на АГКК, последно изменение на КККР, засягащо поземления имот е от 03.10.2022 г., с площ 6457 кв.м., предназначение на територията: урбанизирана, начин на трайно ползване: ниско застрояване (до 10 м), идентичен с имот № 147.14 по плана на новообразувани имоти на с. Градец, местност „Пояке“, одобрен със заповед № ОА-477/30.11.2005 г. на областния управител на Софийска област.
Имота е включен в актуализация на годишната програма за управление и разпореждане с имоти – общинска собственост, приета с Решение № 913/29.04.2026 г. на Общински съвет гр. Костинброд в раздел 1-ви, ПРОДАЖБИ ПО РЕДА НА ЧЛ.35, ал.1 ОТ ЗОС – ЧРЕЗ ПУБЛИЧЕН ТЪРГ ИЛИ ПУБЛИЧНО ОПОВЕСТЕН КОНКУРС.
Изготвена е пазарна оценка от независим експерт – оценител за съответния имот.
Предвид изложеното и на основание чл. 21, ал. 1, т. 8 от ЗМСМА, чл. 35, ал. 1 от Закона за общинската собственост, чл. 46, ал.1, чл. 57 и чл. 72, т.3, чл. 73, ал. 1, чл. 74 от  Наредбата на Общинския съвет по чл. 8, ал. 2 от ЗОС, за реда на придобиване, управление и разпореждане с общинско имущество, приета с Решение № 993/28.03.2019 г., предлагам общинските съветници да обсъдят и приемат следното 

                                         Р  Е  Ш  Е  Н  И  Е:

I. Дава съгласие за продажба чрез публичен търг с тайно наддаване на недвижим имот – частна общинска собственост, а именно:
1. Поземлен имот с идентификатор 17449.147.14 по кадастралната карта и кадастралните регистри на с. Градец, община Костинброд, одобрени със заповед № РД-18-72/30.01.2020 г. на ИД на АГКК, последно изменение на КККР, засягащо поземления имот е от 03.10.2022 г., с площ 6457 кв. м., предназначение на територията: урбанизирана, начин на трайно ползване: ниско застрояване (до 10 м), идентичен с имот № 147.14 по плана на новообразувани имоти на с. Градец, местност „Пояке“, одобрен със заповед № ОА-477/30.11.2005 г. на областния управител на Софийска област, при начална тръжна цена в размер на 154 994,00 (сто петдесет и четири хиляди деветстотин деветдесет и четири евро и нула евроцента) евро, без ДДС.

II.Упълномощава кмета на община Костинброд да сключи договор за покупко-продажба с участника спечелил търга за недвижим имот, описан подробно в т.1 от настоящото решение.

Приложения:  1.   Акт за общинска собственост – 1 броя;
2. [bookmark: _GoBack]Скица на поземлен имот от СГКК-СО -1 броя;
3. Данъчна оценка на отдел ПАМДТ - община Костинброд;
4. Решение №933/20.05.2026 г. на Об С Костинброд;
5. Експертна оценка – 1 брой.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 

ВНЕСЪЛ ДОКЛАДНАТА:
АЛЕКСАНДЪР НЕНОВ
Зам.-кмет на община Костинброд,
за кмет на общината, съгласно Заповед № РД-05-194
/21.05.2026 г. на кмета на община Костинброд

Съгласувал: 
инж. Габриела Трайкова,
зам.-кмет на общината…………

Снежа Трендафилова,
главен юрисконсулт…………

инж. Ирина Донева,
началник отдел УТ и ОС…………..

Изготвил:
инж. Мариана Арабаджиева,
гл. експерт ОС…………..

